Diari Oficial de la Generalitat Valenciana


Sumari del DOGV 4617, del 28-10-2003 (2003/11330)

DECRET 223/2003, de 24 d'octubre, del Consell de la Generalitat, pel qual s'aprova l'adscripció del centre d'ensenyança superior Ciutat de la Llum a la Universitat Miguel Hernández, d'Elx.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4617

Data del DOGV
:   28-10-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/11160


Data del document
:   24-10-2003

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * Universitat Miguel Hernández
    * Alacant
    * ensenyament privat
    * universitat
    * legislació
    * ensenyament superior

DECRET 223/2003, de 24 d'octubre, del Consell de la Generalitat, pel qual s'aprova l'adscripció del centre d'ensenyança superior Ciutat de la Llum a la Universitat Miguel Hernández, d'Elx. [2003/X11414]
  
La Societat Parc Temàtic d'Alacant SA, i Produccions Aguamarga, SL, van constituir la societat mercantil Ciutat de la Llum, SA, en escriptura pública davant del notari Antonio Ripoll, d'Alacant, el dia 2 de novembre de 2000, que va ser inscrita en el Registre Mercantil d'Alacant el dia 19 de gener de 2001, en el tom 2375, llibre 0, foli 24, secció 8, full A-61475, inscripció 2.
  
Per iniciativa de Ciutat de la Llum, SA, com a entitat titular, es va constituir el centre d'ensenyança superior Ciutat de la Llum.
  
La Universitat Miguel Hernández, d'Elx, ha sol·licitat autorització de l'adscripció a esta del centre d'ensenyança superior Ciutat de la Llum.
  
La proposta ha sigut formulada pel Consell Econòmic de la Universitat Miguel Hernández, que, en la seua sessió de 2 d'octubre de 2002, va emetre informe favorable. En l'expedient consta el preceptiu conveni d'adscripció. Així mateix, ha conegut la proposta d'adscripció el Consell Interuniversitari de la Comunitat Valenciana, en funcions del Consell Valencià d'Universitats, en la seua sessió del dia 5 de novembre de 2002.
  
Per això, d'acord amb els articles 8 i 11 de la Llei Orgànica 6/2001, de 21 d'agost, d'Universitats, article 16 del Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, i l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a Universitats Públiques de Centres Docents d'Ensenyança Superior, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 24 d'octubre de 2003,
  
DECRETE
  
Article 1
  
Autoritzar l'adscripció a la Universitat Miguel Hernández, d'Elx, del centre d'ensenyança superior Ciutat de la Llum, siti al carrer Jean Claude Combaldieu, s/n, de la ciutat d'Alacant. El dit centre impartirà les ensenyances conduents a l'obtenció del títol oficial de Llicenciat en Comunicació Audiovisual.
  
Article 2
  
El centre adscrit es regirà per les normes a què fa referència l'article 11 i 35.4 de la Llei Orgànica 6/2001, de 21 de desembre, d'Universitats, l'article 16 del Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, i l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a Universitats Públiques de Centres Docents d'Ensenyança Superior.
  
Article 3
  
La posada en funcionament de les ensenyances que impartirà el centre adscrit a què es referix este decret serà autoritzada pel conseller de Cultura, Educació i Esport, després de comprovar que s'han complit els compromisos adquirits per l'entitat titular en l'expedient de referència i que han sigut homologats pel Govern els títols oficials que expedirà el centre, d'acord amb el que establix l'article 35.4 de la Llei Orgànica 6/2001, de 21 de desembre, d'Universitats, i el Reial Decret 1496/1987, de 6 de novembre, sobre obtenció, expedició i homologació de títols universitaris.
  
DISPOSICIONS FINALS
  
Primera
  
Es faculta el conseller de Cultura, Educació i Esport per a dictar les disposicions necessàries per al compliment i l'execució del que disposa el present decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
València, 24 d'octubre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ESTEBAN GONZÁLEZ PONS